দলের ডিজিটাল সেলের হয়ে যাঁরা কাজ করছেন, তাঁরা যদি মনে করেন একটা কোনও কাজ পেলে ভাল হয়, তা হলে ভবিষ্যতে কাজের ব্যবস্থাও হবে। মমতা বন্দ্যোপাধ্যায় এ দিন এই বার্তাই দিয়েছেন ডিজিটাল কনক্লেভে। তবে কী কাজ দেওয়ার কথা তিনি বলতে চেয়েছেন, তা খুব একটা স্পষ্ট নয়। কারা ডিজিটাল সেলের হয়ে কাজ করছেন, তাঁদের নামের তালিকা এবং প্রত্যেকের সম্পর্কে তথ্য নথিবদ্ধ করে রাখতে মমতা বন্দ্যোপাধ্যায় এ দিন নির্দেশ দেন দীপ্তাংশু চৌধুরীকে। যাঁরা ভাল কাজ করবেন, তাঁদের পুরস্কৃত করা হবে বলেও তৃণমূলনেত্রী এ দিন জানান।